钦定古今图书集成/理学汇编/学行典/第269卷 > 赵质
## 钦定古今图书集成/理学汇编/学行典/第269卷 > 赵质

按《金史隐逸传》：“赵质，字景道，辽相思温之裔。大定末，
举进士不第，隐居燕城南，教授为业。明昌闲，章宗游
春水过焉，闻弦诵声，幸其斋舍，见壁闲所题诗，讽咏
久之，赏其志趣不凡，召至行殿，命之官。固辞曰：‘臣僻
性野逸，志在长林丰草，金镳玉络，非所愿也。况圣明
在上，可不容巢由为外臣乎’？上益奇之，赐田千亩，复”
之终身。泰和二年卒，年八十五。